Alta Vášová

Alta Vášová (* 27. máj 1939, Sevľuš, Česko-Slovensko, dnes Ukrajina) je slovenská prozaička, filmová, televízna, rozhlasová a divadelná scenáristka, autorka literatúry pre deti a mládež.

 Životopis 
Vyštudovala Vyššiu pedagogickú školu v Bratislave, odbor matematika – fyzika. Pracovala striedavo ako učiteľka a dramaturgička či scenáristka v slovenskom filmovom štúdiu na Kolibe, ale aj v českom Barrandove. Istý čas tiež pracovala ako upratovačka a sprievodkyňa na českom hrade Zvíkov, v rokoch 19681973 bola aj dramaturgičkou v Slovenskej televízii a pomedzi všetky tieto povolania bola taktiež spisovateľkou. V súčasnosti sa venuje literárnej tvorbe. Žije v Bratislave.

Jej prvým manželom bol o sedem rokov starší architekt Dimitrij Jurkovič, mali spolu synov – dvojičky Iľju a Dušana. Druhým manželom je literárny vedec Peter Zajac, s ktorým má dvojičky Mareka a Matúša.

 Tvorba 
Svoje prvé diela publikovala v rôznych časopisoch (Mladá tvorba, Romboid, Slovenské pohľady). Píše prózu, filmové, divadelné, televízne a rozhlasové scenáre, pričom sa zameriava tak na tvorbu pre dospelých, ako aj na tvorbu pre deti a mládež. Píše civilizačné, ekologické, biografické a sci-fi diela, no snaží sa aj o návrat k hodnotovému systému, spojeniu človeka s prírodou, k partnerskej empatii a senzibilite, ako aj o kooperáciu sveta dospelých so svetom detí.

 Dielo 

 Próza 
 1970 – Zaznamenávanie neprávd, zbierka krátkych próz
 1972 – Miesto, čas, príčina, experimentálna kniha próz
 1979 – Po, román
 1982 – V záhradách, román
 1992 – Sviatok neviniatok, novela
 1995 – Úlety, autobiografické denníkové záznamy
 1995 – Osudia, zbierka poviedok
 1997 – Natesno, novela
 2008 – Ostrovy nepamäti (za toto dielo dostala cenu Anasoft litera)
 2011 – Sfarbenia, poviedky
 2019 – Odlety (za toto dielo dostala Cenu Dominika Tatarku)
 2024  – Kradmo

 Próza pre deti a mládež  
 1978 – Veľkáčky
 1981 – Blíženci z Gemini (na základe prózy vznikol scenár k filmu: Gemini)
 1984 – 7,5 stupňa Celzia
 1988 – Niekto ako ja (tiež sfilmované ako televízny muzikál)
 1991 – Pán Puch
 1992 – Lelka zo sekretára

 Scenáre 
 1969 – Román o base
 1970 – Sladké hry minulého leta
 1975 – Peniaze alebo život
 1977 – Cyrano z predmestia, libreto k divadelnému muzikálu
 1979 – Ako lístie jedného stromu
 1979 – Odveta
 1981 – Neberte nám princeznú
 1988 – Niekto ako ja

 Ocenenia 
 2009 – Anasoft litera za knihu Ostrovy nepamäti 
 2018 – Rad Ľudovíta Štúra II. triedy od prezidenta SR Andreja Kisku  
 2020 – Cena Dominika Tatarku za rok 2019 za knihu Odlety

 Referencie 

 Externé odkazy 

 Diela Alty Vášovej v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí spisovatelia science-fiction
Kategória:Slovenskí spisovatelia románov
Kategória:Slovenskí prozaici
Kategória:Ženy v slovenskej literatúre
Kategória:Slovenskí scenáristi
Kategória:Laureáti Anasoft litera
Kategória:Držitelia Radu Ľudovíta Štúra II. triedy
Kategória:Laureáti Ceny Dominika Tatarku